# Официален вестник L 112I/2019

| | ISSN 1977-0618 |
| --- | --- |
| Официален вестник
  на Европейския съюз | L 112I |
| | |
| Издание на български език | Законодателство | Година 6226 април 2019 г. |

ISSN 1977-0618

Официален вестник

на Европейския съюз

L 112I

Издание на български език

Законодателство

Година 6226 април 2019 г.

---

| Съдържание | | II   Незаконодателни актове | Страница |
| --- | --- | --- | --- |
| | | ВЪТРЕШНИ И ПРОЦЕДУРНИ ПРАВИЛНИЦИ |
| | * | Решение на Европейската инвестиционна банка от 26 февруари 2019 година относно вътрешните правила за обработване на лични данни от дирекция Личен състав на Европейската инвестиционна банка във връзка с предоставянето на информация на субекти на данни и ограничаването на някои техни права | 1 |

Съдържание

II   Незаконодателни актове

Страница

ВЪТРЕШНИ И ПРОЦЕДУРНИ ПРАВИЛНИЦИ

*

Решение на Европейската инвестиционна банка от 26 февруари 2019 година относно вътрешните правила за обработване на лични данни от дирекция Личен състав на Европейската инвестиционна банка във връзка с предоставянето на информация на субекти на данни и ограничаването на някои техни права

1

| BG | Актовете, чиито заглавия се отпечатват с нормален шрифт, са актове по текущо управление на селскостопанската политика и имат кратък срок на действие.
  Заглавията на всички останали актове се отпечатват с удебелен шрифт и се предшестват от звезда. |
| --- | --- |

BG

Актовете, чиито заглавия се отпечатват с нормален шрифт, са актове по текущо управление на селскостопанската политика и имат кратък срок на действие.

Заглавията на всички останали актове се отпечатват с удебелен шрифт и се предшестват от звезда.

---

II Незаконодателни актове

ВЪТРЕШНИ И ПРОЦЕДУРНИ ПРАВИЛНИЦИ

| 26.4.2019 | BG | Официален вестник на Европейския съюз | LI 112/1 |
| --- | --- | --- | --- |

26.4.2019

BG

Официален вестник на Европейския съюз

LI 112/1

---

РЕШЕНИЕ НА ЕВРОПЕЙСКАТА ИНВЕСТИЦИОННА БАНКА

от 26 февруари 2019 година

относно вътрешните правила за обработване на лични данни от дирекция „Личен състав“ на Европейската инвестиционна банка във връзка с предоставянето на информация на субекти на данни и ограничаването на някои техни права

ЕВРОПЕЙСКАТА ИНВЕСТИЦИОННА БАНКА (ЕИБ),

Като взе предвид Договора за функционирането на Европейския съюз и в частност член 309,

Като взе предвид Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) No 45/2001 и Решение No 1247/2002/ЕО,

Като има предвид, че:

В съответствие с член 38 от Правилника на ЕИБ за длъжностните лица I и II, дисциплинарни мерки могат да бъдат предприемани срещу членове на личния състав, които не изпълняват своите задължения към ЕИБ съгласно предвидените в член 40 процедури от тези правилници. Съгласно член 41 от Правилника на ЕИБ за длъжностните лица I и II, възникнали спорове, които не са свързани с налагането на дисциплинарни мерки съгласно член 38 от този правилник, могат да бъдат разглеждани от помирителна комисия. Съобразно политиката на ЕИБ за достойнство на работното място и насоките на ЕИБ за процедурата за обжалване на атестациите, ЕИБ трябва да разглежда по съответния ред жалби за тормоз и оспорване на резултатите от атестации.

Организацията и прилагането на процедурите, уредени в член 40 и член 41 от Правилника за длъжностните лица на ЕИБ I и II, както и политиката на ЕИБ за достойнство на работното място и насоките за обжалване на резултатите от атестации са основно задължение на дирекция „Личен състав“ на ЕИБ. В частност, дирекция „Личен състав“ оказва подкрепа и изпълнява ролята на юрисконсулт за звената, които прилагат гореспоменатата процедура.

При изпълнение на своите задачи, дирекция „Личен състав“ е длъжна да съблюдава правата на физическите лица при обработване на лични данни в съответствие с член 8(1) от Хартата за основните права на Европейския съюз и член 16(1) от Договора за функционирането на Европейския съюз, както и произтичащи от тези разпоредби правни актове. Същевременно, дирекция „Личен състав“ е задължена да се съобразява със строги правила за поверителност и професионална тайна, предвидени в Правилника за длъжностните лица на ЕИБ и в Кодекса за поведение на служителите на ЕИБ, и да гарантира спазването на процесуалните права на засегнатите лица и на свидетелите, и по-конкретно, правата на засегнатите лица по отношение на достъпа до справедлив процес, правото на защита и презумпцията за невиновност.

При определени обстоятелства се налага правата на субектите на данни съгласно Регламент (ЕС) 2018/1725 (1) да бъдат съобразени с целите и нуждите на задачите на дирекция „Личен състав“, както и да се зачитат основните права и свободи на други субекти на данни. Предвид това член 25 от настоящия правилник предвижда възможност дирекция „Личен състав“ да ограничи прилагането на член 14 до член 22 и член 35, както и член 4 дотолкова, доколкото неговите разпоредби отразяват правата и задълженията, уредени в член 14 до член 22.

С оглед гарантиране ефективността на процедурите, прилагани от дисциплинарната комисия и от помирителната комисия, създадени съгласно член 40 и член 41 от Правилника за длъжностните лица I и II, от комисиите за достойнство на работното място и за оценка съобразно политиката на ЕИБ за достойнство на работното място и процедурата за обжалване на атестациите, при спазване на стандартите за защита на личните данни по смисъла на Регламент (EС) 2018/1725, е необходимо да бъдат приети вътрешни правила, които да предвиждат възможност дирекция „Личен състав“ да ограничава правата на субекта на данни в съответствие с член 25(1)(c)(g) и (h) от Регламент (EС) 2018/1725.

Вътрешните правила следва да засягат всички дейности по обработване, извършвани от дирекция „Личен състав“ в изпълнение на възложените правомощия по силата на член 40 и член 41 от Правилника за длъжностните лица I и II, политиката на ЕИБ за достойнство на работното място и насоките за процедурата за обжалване на атестациите. Тези правила следва да се прилагат спрямо действия по обработването, предприети преди началото на процедурите, извършвани от дисциплинарната комисия, от помирителната комисия, от комисиите за достойнство на работното място и за оценка, както в хода на открити процедури, така и при последващите действия след приключване на процедурите.

С оглед спазването на чл. 14, 15 и 16 от Регламент (EС) 2018/1725 контрольорът на данни следва да информира всички лица за своите действия по обработване на техните лични данни и за техните права, по прозрачен и разбираем начин под формата на съобщения за защита на данните, публикувани в Интранет на ЕИБ, както и лично да уведоми засегнати от дейността му субекти на данни, по-конкретно засегнати лица, страни и свидетели.

В допълнение към това и с оглед постигане на ефективно сътрудничество, може да възникне необходимост дирекция „Личен състав“ да наложи ограничения на правата на субектите на данни с цел защита на информация, съдържаща лични данни с източник други служби на ЕИБ, институции, органи, служби и агенции на Европейския съюз, компетентни органи на държавите членки и трети страни, както и международни организации. Предвид това дирекция „Личен състав“ следва да се допитва до тези други служби на ЕИБ, институции, органи, служби, агенции и международни организации относно основанията, необходимостта и съразмерността на ограниченията.

Дирекция „Личен състав“ следва да прилага ограниченията по прозрачен начин и да отразява всеки случай на наложени ограничения в съответната ведомост.

В съответствие с член 25(8) от Регламент (EС) 2018/1725, контрольорите могат да отложат, да оставят без последствие или да откажат да предоставят информация за основанията за налагане на ограничения спрямо субекта на данни, ако това би опорочило по някакъв начин целта на ограничението. По-конкретно, такъв е случаят, когато се прилага ограничение на правата по смисъла на чл. 16 и 35 от Регламент (ЕС) 2018/1725. С оглед гарантиране правото на субекта на данни за уведомяване съгласно чл.16 и 35 от Регламент (ЕС) 2018/1725 да бъде ограничено само до отпадане на основанията за отлагането, дирекция „Личен състав“ следва редовно да преразглежда становището си.

Когато бъде наложено ограничение на правата на други субекти на данни, дирекция „Личен състав“ следва да прецени във всеки отделен случай дали уведомлението за наложеното ограничение не опорочава неговата цел.

Служителят по защита на данните (СЗД) на ЕИБ може да извърши независим преглед на приложените ограничения с оглед да гарантира съответствие с настоящото решение.

ПРИЕ НАСТОЯЩОТО РЕШЕНИЕ:

Член 1

Материален обхват и приложно поле

1.   Решението определя правилата, към които следва да се придържа контрольорът на данни съгласно член 2(1) относно уведомяването на субектите на данни за обработването на техните данни в съответствие с чл. 14, 15 и 16 от Регламент (ЕС) 2018/1725.

То също така урежда условията, при които съответният контрольор на данни може да ограничи прилагането на чл. 14 до 22 и чл. 35, както и член 4 от Регламента, в съответствие с член 25(1)(c), (g) и (h) от същия регламент

2.   Решението се прилага за обработването на данни от дирекция „Личен състав“ за целите на извършваните дейности, или във връзка с тях, с оглед изпълнение на възложените задачи в член 40 и член 41 от Правилника за длъжностните лица I и II, както и в политиката на ЕИБ за достойнство на работното място, насоките на ЕИБ за процедурата за обжалване на атестациите и съответните изменения.

3.   Съобразно своите правомощия, дирекция „Личен състав“ обработва няколко категории лични данни, в частност данни за установяване на самоличност, данни за връзка, професионални данни и данни за съпричастност със случая.

Член 2

Длъжностна характеристика на контрольора и мерки за защита

1.   Контрольор на операциите по обработване е генералният директор на дирекция „Личен състав“.

2.   Личните данни се съхраняват в защитена електронна и физическа среда, която предотвратява неправомерен достъп или прехвърляне на данни към лица, които не е „нужно да знаят“.

3.   Обработваните лични данни се съхраняват най-малко за срок от шест месеца и до десет години. Допълнителна информация за точния срок на съхранение по отделните процедури се съдържа в графика за съхранение на дирекция „Личен състав“.

4.   В изключителни и добре обосновани случаи се прилагат по-продължителни от горепосочените срокове след получаване на съгласието на СЗД.

Член 3

Приложими изключения и ограничения

1.   Когато дирекция „Личен състав“ изпълнява задълженията си по отношение правата на субектите на данни в съответствие с Регламент (EС) 2018/1725, тя преценява дали са приложими уредените с Регламента изключения

2.   В съответствие с член 4 до 7 от това решение, дирекция „Личен състав“ може да ограничи прилагането на чл. 14 до 22 и на чл. 35 от Регламент (EС) 2018/1725, както и на член 4 дотолкова, доколкото неговите разпоредби съответстват на правата и задълженията съгласно чл. 14 до 22 от Регламента, тогава когато упражняването на тези права и задължения би застрашило предмета на процедурите съгласно член 40 и член 41 от Правилника за длъжностните лица I и II, както и политиката на ЕИБ за достойнство на работното място и насоките за процедурата за обжалване на атестациите, или би увредило правата и свободите на други субекти на данни.

3.   В съответствие с член 4 до 7 от това решение, дирекция „Личен състав“ може да ограничи правата и задълженията съгласно параграф 2 от този член по отношение на данни, получени от други служби на ЕИБ или други институции, органи, агенции и служби на Европейския съюз, компетентни органи на държавите членки или международни организации, при следните обстоятелства:

| (а) | когато упражняването на тези права и задължения може да бъде ограничено от друга служба на ЕИБ или други институции, органи, агенции и служби на Европейския съюз въз основа на други правни актове, предвидени в член 25 от Регламента или в съответствие с глава IX от регламента; |
| --- | --- |

(а)

когато упражняването на тези права и задължения може да бъде ограничено от друга служба на ЕИБ или други институции, органи, агенции и служби на Европейския съюз въз основа на други правни актове, предвидени в член 25 от Регламента или в съответствие с глава IX от регламента;

| (б) | когато упражняването на тези права и задължения може да бъде ограничено от компетентни органи на държавите членки въз основа на правни актове, посочени в член 23 от Регламент (ЕС) 2016/679 на Европейския парламент и на Съвета (2), или по силата на национални мерки за транспониране на член 13(3), член 15(3) или член 16(3) от Директива (ЕС) 2016/680 на Европейския парламент и на Съвета (3); |
| --- | --- |

(б)

когато упражняването на тези права и задължения може да бъде ограничено от компетентни органи на държавите членки въз основа на правни актове, посочени в член 23 от Регламент (ЕС) 2016/679 на Европейския парламент и на Съвета (2), или по силата на национални мерки за транспониране на член 13(3), член 15(3) или член 16(3) от Директива (ЕС) 2016/680 на Европейския парламент и на Съвета (3);

| (в) | когато упражняването на тези права и задължения може да застраши сътрудничеството на дирекция „Личен състав“ с трети страни и международни организации при изпълнение на нейните задачи. |
| --- | --- |

(в)

когато упражняването на тези права и задължения може да застраши сътрудничеството на дирекция „Личен състав“ с трети страни и международни организации при изпълнение на нейните задачи.

Преди да приложи ограниченията при посочените в букви (а) и (б) обстоятелства от първа подточка, дирекция „Личен състав“ се консултира със съответните служби на ЕИБ, институции, органи, агенции и служби на Европейския съюз или с компетентните органи на държавите членки, освен ако дирекция „Личен състав“ е наясно, че прилагането на тези ограничения е предвидено в един от споменатите в тези точки правни актове.

Когато интересът на Европейския съюз за сътрудничество с трети страни или международни организации е подчинен на интересите или основните права и свободи на субектите на данни, буква (в) на първа подточка не се прилага.

4.   Алинеи 1, 2 и 3 не противоречат на прилагането на други решения на ЕИБ, които уреждат вътрешните правила за предоставяне на информация на субекти на данни и ограниченията на определени права по смисъла на член 25 от Регламент (EС) 2018/1725.

Член 4

Предоставяне на информация на субекти на данни

1.   Дирекция „Личен състав“ публикува на интранет на ЕИБ съобщения за защита на данните, с които уведомява субектите на данни относно своята дейност по обработване на техните лични данни.

2.   Дирекция „Личен състав“ лично уведомява всички субекти на данни, които са страни по процедура, засегнати от процедура лица, или свидетели.

3.   Когато дирекция „Личен състав“ ограничи частично или изцяло предоставянето на информация на субекти на данни съгласно параграф 2, основанията за ограничението се вписват, включително с оценка на необходимостта за това и съразмерността на ограничението.

В този смисъл, записът посочва по какъв начин предоставянето на информация би застрашило предмета на процедурата или на ограниченията по член 3(3), или би увредило правата и свободите на други субекти на данни.

Записът и оправдателните документи с фактически и правни аспекти, според случая, се завеждат в регистър. При поискване, те се предоставят на Европейския надзорен орган по защита на данните (ЕНОЗД).

4.   Посоченото в параграф 3 ограничение остава в сила, докато не отпаднат основанията за неговото прилагане.

Когато основанията за ограничението са изчерпани, дирекция „Личен състав“ предоставя на субекта на данни съответната информация и основанията за ограничението. В същото време дирекция „Личен състав“ уведомява субекта на данни за възможността да внесе жалба в ЕНОЗД по всяко време, или да потърси защита по съдебен ред пред Съда на Европейския съюз.

Дирекция „Личен състав“ извършва преглед на заявеното ограничение най-малко на всеки шест месеца от одобрението и при приключване на съответната процедура. Впоследствие контрольорът проверява веднъж годишно дали е нужно ограничението да бъде запазено.

Член 5

Право на достъп на субекта на данни

1.   Когато субектите на данни заявят достъп до собствените си лични данни, които се обработват във връзка с един или няколко конкретни случая или с определена операция по обработване, в съответствие с член 17 от Регламента (EС) 2018/1725, дирекция „Личен състав“ ограничава своята оценка на заявката само до тези лични данни.

2.   Когато дирекция „Личен състав“ ограничи изцяло или частично правото на достъп съгласно член 17 от Регламента, тя предприема следните стъпки:

| (a) | в отговора към заявката уведомява съответния субект на данни за наложените ограничения и за основните причини за това, както и за възможността за подаване на жалба пред ЕНОЗД или за защита по съдебен ред пред Съда на Европейския съюз; |
| --- | --- |

(a)

в отговора към заявката уведомява съответния субект на данни за наложените ограничения и за основните причини за това, както и за възможността за подаване на жалба пред ЕНОЗД или за защита по съдебен ред пред Съда на Европейския съюз;

| (б) | отразява основанията за ограничението, включително с оценка на необходимостта за това и съразмерността на ограниченията; в този смисъл, записът посочва по какъв начин предоставянето на информация би застрашило предмета на процедурата или на ограниченията по член 3(3), или би увредило правата и свободите на други субекти на данни. |
| --- | --- |

(б)

отразява основанията за ограничението, включително с оценка на необходимостта за това и съразмерността на ограниченията; в този смисъл, записът посочва по какъв начин предоставянето на информация би застрашило предмета на процедурата или на ограниченията по член 3(3), или би увредило правата и свободите на други субекти на данни.

Предоставянето на информация по буква (a) може да бъде отложено, оставено без последствия или отказано в съответствие с член 25(8) от Регламент (ЕС) 2018/1725.

3.   Записът по буква (б) от първа подточка на параграф 2 и оправдателните документи с фактически и правни аспекти, според случая, се завеждат в регистър. При поискване те се предоставят на ЕНОЗД. Приложим е член 25(7) от Регламент (ЕС) 2018/1725.

Член 6

Право на корекции, заличаване и ограничаване на обработването

Когато дирекция „Личен състав“ ограничи изцяло или частично упражняването на правото на корекции, заличаване и ограничаване на обработването съгласно чл. 18, 19(1) и 20(1) от Регламент (ЕС) 2018/1725, тя предприема стъпките, предвидени в член 5(2) на настоящото решение и създава ведомост в съответствие с член 5(3) от същото.

Член 7

Уведомяване на субекта на данни за нарушения по отношение на лични данни

Когато дирекция „Личен състав“ ограничи уведомяването на субекта на данни за нарушение по отношение на лични данни съгласно член 35 от Регламент (EС) 2018/1725, тя въвежда и регистрира основанията за ограничението в съответствие с член 4(3) от това решение. Приложим е член 4(4) от това решение.

Член 8

Преглед от страна на служителя по защита на данните

Дирекция „Личен състав“ неотложно уведомява СЗД за наложени ограничения за упражняване на правото на субекта на данни в съответствие с това решение и осигурява достъп до ведомостта и до оценката за необходимостта и съразмерността на ограничението.

СЗД може да отправи писмено искане към дирекция „Личен състав“ да преразгледа наложеното ограничение. Дирекция „Личен състав“ уведомява писмено СЗД за резултата от поисканото преразглеждане.

Член 9

Влизане в сила

Настоящото решение бе одобрено от Съвета на директорите на ЕИБ на 26 февруари 2019 година и влиза в сила в деня на неговото публикуване на уеб страницата на ЕИБ.

Съставено в Люксембург на 26 февруари 2019 година.

---

(1)  Регламент (ЕС) 2018/1725 на Европейския парламент и на Съвета от 23 октомври 2018 година относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) No 45/2001 и Решение No 1247/2002/ЕО (ОВ L 295, 21.11.2018 г., стр. 39);

1

(2)  Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) (ОВ L 119, 4.5.2016 г., стр. 1).

2

(3)  Директива (ЕС) 2016/680 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни от компетентните органи за целите на предотвратяването, разследването, разкриването или наказателното преследване на престъпления или изпълнението на наказания и относно свободното движение на такива данни, и за отмяна на Рамково решение 2008/977/ПВР на Съвета (ОВ L 119, 4.5.2016 г., стр. 89).

3

---